**SMERNICA SLOVENSKÉHO ZVÄZU BOBISTOV**

**O POPLATKOCH SZB**

**Článok 1**

**Členstvo v SZB a členovia SZB**

1. Členstvo v SZB je dobrovoľné. Každý člen SZB môže kedykoľvek v súlade s predpismi SZB zo združenia vystúpiť.
2. Členstvo v SZB je vyjadrením podpory, lojality a stotožnenia sa člena združenia s poslaním, cieľmi a úlohami, ako aj s pravidlami fungovania SZB ako občianskeho združenia zastrešujúceho bobový šport na území SR.
3. Členstvom v SZB člen SZB prejavuje súhlas a vôľu podriadiť sa platným pravidlám hnutia bobového športu, ktoré sú vyjadrené v predpisoch SZB a IBSF, ako aj rozhodnutiam ich orgánov vydaným v súlade s nimi.
4. SZB zabezpečuje plnenie svojho poslania, cieľov a úloh najmä prostredníctvom svojich členov a v spolupráci s nimi.
5. SZB má:
   * 1. riadnych členov, ktorí sú právnickými osobami,
     2. individuálnych členov, ktorí sú fyzickými osobami,
     3. čestných členov, ktorí sú fyzickými osobami.

**Článok 2**

**Poplatky**

Slovenský zväz bobistov stanovuje nasledujúce poplatky:

1. Členský poplatok riadneho člena SZB, ktorý je právnickou osobou:

* Základný členský poplatok - 10.00 €

1. Členský poplatok individuálneho člena SZB, ktorý je fyzickou osobou:

* Základný členský poplatok - 1.00 € - žiaci a dorastenci do 18 rokov, juniori do 23 rokov, juniori do 26 rokov, seniori nad 26 rokov

1. Členský poplatok čestného člena, ktorý je fyzickou osobou:

* Základný členský poplatok - 1.00 €

1. Disciplinárne opatrenie v zmysle Disciplinárneho poriadku SZB uložené

* Športovcom SZB a športovým odborníkom možno uložiť pokutu – do 500 €
* Riadnym členom možno uložiť pokutu - do 1000 €

1. Poplatok za podanie odvolania podľa Disciplinárneho poriadku SZB

* 50,00 €

1. Poplatok za náhradu nákladov disciplinárneho konania

* do 200 €

**Článok 3**

Úhrada poplatkov sa uskutoční prijatím platby člena PO alebo FO na účet SZB č. SK86 6500 0000 0000 2028 8048 alebo prijatím platby v hotovosti do pokladne SZB. Členské za jednotlivé kluby môže zozbierať predseda daného športového klubu a zrealizovať jeho úradu bezhotovostne či hotovostne vkladom do pokladne SZB. Povinnosťou člena PO alebo FO je uhradiť členské poplatky za daný kalendárny rok najneskôr do 31.12. daného kalendárneho roka. Povinnosť platiť členské príspevky nastala dňa 1.1.2016 kedy nadobudol platnosť nový Zákon o športe.